Diari Oficial de la Generalitat Valenciana


Sumari del DOGV 8373, del 31-08-2018 (2018/8172)

RESOLUCIÓ de 28 d'agost de 2018, de la Conselleria d'Habitatge, Obres Públiques i Vertebració del Territori, per la qual es convoquen els premis associats a la iniciativa «Hui descansa el cotxe».
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8373

Data del DOGV
:   31-08-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/8172


Data del document
:   28-08-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * distinció honorífica

RESOLUCIÓ de 28 d'agost de 2018, de la Conselleria d'Habitatge, Obres Públiques i Vertebració del Territori, per la qual es convoquen els premis associats a la iniciativa «Hui descansa el cotxe». [2018/8172]  
Des de l'any 2000, cada 22 de setembre se celebra a Europa el Dia Sense Cotxes. El principal objectiu d'aquest dia és conscienciar la població dels efectes negatius que la utilització del vehicle privat provoca sobre la seguretat, la salut i la qualitat de vida dels ciutadans.  
  
La Generalitat vol sumar-se novament enguany als actes commemoratius del Dia Sense Cotxes amb una iniciativa denominada «Hui descansa el cotxe» que aspira a transcendir el simple fet de no utilitzar el cotxe el 22 de setembre de 2018 per a convertir-se en una campanya educativa que involucra directament docents, estudiants, familiars d'estudiants i en general tots els conductors de la Comunitat Valenciana.  
  
A diferència d'altres campanyes educatives, on l'habitual és que els majors intenten persuadir els joves perquè canvien els seus comportaments inadequats, en la iniciativa «Hui descansa el cotxe» són aquests els que intentaran persuadir els adults perquè revisen els seus hàbits de mobilitat insostenibles. Com a acte de sensibilització que és, no es pot esperar efectes immediats i contundents d'aquesta campanya; n'hi haurà prou que facilite durant uns pocs minuts la reflexió en el cercle familiar sobre com es mouen els seus membres i les conseqüències que això provoca en el seu entorn a mitjà i llarg termini.  
«Hui descansa el cotxe» necessita accions encadenades de professors, estudiants, pares, familiars i fins i tot conductors anònims per a arribar a bon port. A tots se'ls agraeix per endavant la seua col·laboració; encara que per la seua rellevància convindria destacar ací el paper motor dels joves i dels docents.  
S'ha volgut reconéixer aquesta circumstància habilitant distincions honorífiques i xicotets premis als estudiants i a les classes dels centres educatius més actius o compromesos al màxim amb la campanya, que aniran acompanyats també de material educatiu que puga servir d'ajuda als centres docents participants per a poder exposar la necessitat d'una mobilitat sostenible, així com un vídeo didàctic amb l'objectiu d'oferir un llenguatge més proper als estudiants.  
  
Per això i en virtut de les facultats que em confereix l'article 28 de la Llei 5/1983, de 30 de desembre, del Consell, l'article 10 del Decret 7/2015, de 29 de juny, del president de la Generalitat, pel qual determina les conselleries en què s'organitza l'Administració de la Generalitat, i la Resolució 2.19, de 2 de juliol de 2018, sobre delegació de competències en la Conselleria d'Habitatge, Obres Públiques i Vertebració del Territori, resolc:  
  
Primer  
Convocar els premis associats a la iniciativa «Hui descansa el cotxe».  
  
Segon  
Aprovar les bases que regiran la present convocatòria i que figuren en l'annex I i en l'annex II.  
  
Aquesta resolució posa fi a la via administrativa. De conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i amb els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, les persones interessades podran interposar un recurs de reposició, amb caràcter potestatiu, davant del mateix òrgan que ha dictat aquesta resolució en el termini d'un mes a comptar des de l'endemà de la seua publicació o, alternativament, si no interposen l'esmentat recurs de reposició, interposar un recurs contenciós administratiu davant del Jutjat Contenciós Administratiu de la ciutat de València, o aquell en la circumscripció del qual tinga la persona recurrent el seu domicili, en el termini de dos mesos a comptar des de l'endemà de la publicació d'aquesta resolució.  
  
València, 28 d'agost de 2018. El sotssecretari de la Conselleria d'Habitatge, Obres Públiques i Vertebració del Territori: Francesc Signes Núñez, p. d. (R 02.07.2018; DOGV 8329, 02.07.2018), p. a., el secretari autonòmic de la Conselleria d'Habitatge, Obres Públiques i Vertebració del Territori: José Luis Ferrando Calatayud.  
  
  
ANNEX I  
Bases de la convocatòria  
Premis «Hui descansa el cotxe» per a joves  
  
Primera. Objecte de la convocatòria  
L'objecte d'aquesta convocatòria és l'atorgament de premis associats a la iniciativa «Hui descansa el cotxe» per als joves més actius i compromesos amb aquesta.  
  
Segona. Participants  
Podran participar en aquesta convocatòria els estudiants de catorze anys o més, matriculats en el curs escolar 2018-2019 en centres docents de la Comunitat Valenciana de Secundària, Batxillerat i Formació Professional.  
  
Tercera. Normativa aplicable i acceptació de les bases  
Seran aplicables les presents bases reguladores d'aquesta convocatòria; la Llei 11/2007, de 22 de juny, d'accés electrònic dels ciutadans als serveis públics; el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana, i la Llei 39/2015, d'1 d'octubre, del procediment administratiu comú de les administracions públiques. L'enviament d'imatges per missatge directe de manera voluntària en la xarxa social Instagram al hwdvpk @pjhtllhrhasyxpdflm i la seua posterior publicació en aquest mateix compte de manera pública per a optar a aquests premis implica la plena acceptació pels que ho fan de les bases per les quals es regeix aquesta convocatòria.  
  
Quarta. Procediment de participació  
1. La Generalitat ha preparat una acció en la xarxa social Instagram sota la convocatòria de la campanya «Hui descansa el cotxe».  
2. A partir del dia 12 de setembre i fins al dia 24 de setembre de 2018, els estudiants interessats a participar-hi hauran d'enviar des del seu perfil d'Instagram un missatge directe amb una fotografia feta amb el seu mòbil relacionada amb la campanya «Hui descansa el cotxe» al compte d'Hpojlvjgv @xnhibxnextlokmtfoo com per exemple: un cotxe que no s'utilitzarà aqueix dia, un familiar agafant el transport públic o la bicicleta per a anar a treballar, etc., especificant en el missatge directe a quin curs, centre educatiu i localitat pertanyen. La imatge ha d'estar clarament identificada amb la campanya i reflectir els seus valors.  
  
3. Cada estudiant podrà enviar únicament una fotografia des del seu perfil d'Instagram, que es publicarà juntament amb el nom del seu centre educatiu i curs de manera pública en el nostre compte d'Lsuxibtbm @vkyoicwkvvmaicxvsb.  
4. Els guanyadors es determinaran a través de l'aplicació Easypromos. Hi haurà dues categories de premiats: els que major quantitat de «M'agrada» aconseguisquen en la seua fotografia i els que seran seleccionats de forma aleatòria. Els empats que es puguen produir en el primer cas es resoldran per sorteig.  
5. La Conselleria d'Habitatge, Obres Públiques i Vertebració del Territori es reserva la possibilitat de rebutjar la participació dels concursants les dades dels quals no estiguen completes o les contribucions dels quals no complisquen els requisits per a concursar. També es reserva el dret a efectuar canvis que redunden en la bona fi del concurs, quan concórrega una causa justa o motius de força major que impedisquen portar-lo a terme en la forma descrita en aquestes bases.  
6. Els participants en el concurs «Hui descansa el cotxe» per a joves cedeixen a la Conselleria d'Habitatge, Obres Públiques i Vertebració del Territori tots els drets de propietat intel·lectual, existents o que es puguen derivar de les fotografies i collages, amb motiu de la seua participació en aquest concurs. La Conselleria d'Habitatge, Obres Públiques i Vertebració del Territori podrà utilitzar lliurement aquestes imatges per a promocionar la mobilitat sostenible en la seua pàgina web, així com en altres publicacions, tant en línia com fora de línia.  
  
Cinquena. Terminis  
El termini de publicació de la imatge relacionada amb la campanya «Hui descansa el cotxe» que reflectisca els seus valors començarà el dia 12 de setembre a les 00.00 hores i finalitzarà el dia 24 de setembre a les 23.59 hores. No tindran validesa les imatges pujades ni els «M'agrada» aconseguits fora d'aquest termini.  
  
Sexta. Premis  
1. Els vint estudiants guanyadors rebran un diploma que certifique la seua condició de guanyador en la iniciativa «Hui descansa el cotxe».  
2. A més del diploma, les empreses col·laboradores de la Generalitat (Ferrocarrils de la Generalitat Valenciana i Tram de Castelló) entregaran als vint estudiants voluntaris seleccionats un o diversos títols de transport (Metrovalencia, Tram d'Alacant, Tram de Castelló, a triar).  
  
3. Per la seua part, el patrocinador El Corte Inglés, SA, entregarà a nou dels estudiants triats aleatòriament i als nou estudiants amb més «M'agrada», premis relacionats amb la mobilitat sostenible, la vida sana i la pràctica esportiva. El patrocinador Hisense entregarà un mòbil a un dels estudiants triat aleatòriament i un altre mòbil a un dels estudiants amb més «M'agrada» en la seua imatge en la xarxa social Instagram.  
  
4. La llista de títols de transport i premis, classificada per ordre, és la següent:  
  
Guanyadors amb més «M'agrada» Guanyadors per sorteig  
1r. Bicicleta de muntanya M500 B-Pro + casc B-Pro + bo de transport 30 viatges 1r. Bicicleta de muntanya M500 B-Pro + casc B-Pro + bo de transport 30 viatges  
2n. Bicicleta de muntanya M500 B-Pro + casc B-Pro + bo de transport 30 viatges 2n. Bicicleta de muntanya M500 B-Pro + casc B-Pro + bo de transport 30 viatges  
3r. Bicicleta de muntanya M500 B-Pro + casc B-Pro + bo de transport 30 viatges 3r. Bicicleta de muntanya M500 B-Pro + casc B-Pro + bo de transport 30 viatges  
4t. Mòbil Hisense model C1 + bo de transport 30 viatges 4t. Mòbil Hisense model C1 + bo de transport 30 viatges  
5é. Skate Cruiser 27,5» Tijuana + casc B-Pro + bo de transport 20 viatges 5é. Skate Cruiser 27,5» Tijuana + casc B-Pro + bo de transport 20 viatges  
6é. Skate Cruiser 27,5» Tijuana + casc B-Pro + bo de transport 20 viatges 6é. Skate Cruiser 27,5» Tijuana + casc B-Pro + bo de transport 20 viatges  
7é. Skate Cruiser 27,5» Tijuana + casc B-Pro + bo de transport 20 viatges 7é. Skate Cruiser 27,5» Tijuana + casc B-Pro + bo de transport 20 viatges  
8é. Patinet plegable doble suspensió Tijuana + casc B-Pro + bo de transport 20 viatges 8é. Patinet plegable doble suspensió Tijuana + casc B-Pro + bo de transport 20 viatges  
9é. Patinet plegable doble suspensió Tijuana + casc B-Pro + bo de transport 20 viatges 9é. Patinet plegable doble suspensió Tijuana + casc B-Pro + bo de transport 20 viatges  
10é. Patinet plegable doble suspensió Tijuana + casc B-Pro + bo de transport 20 viatges 10é. Patinet plegable doble suspensió Tijuana + casc B-Pro + bo de transport 20 viatges  
  
  
  
5. Els premis dels patrocinadors, que són en espècie, no seran canviables en metàl·lic, no suposen desemborsament per a la hisenda de l'Administració pública i s'entreguen en virtut de contracte de patrocini formalitzat entre la Conselleria d'Habitatge, Obres Públiques i Vertebració del Territori i el patrocinador. Els premis no seran intercanviables i es respectarà l'ordre de lliurament segons la posició dels guanyadors.  
  
  
Setena. Valoració i resolució dels premis   
1. El procediment per a la concessió dels premis es tramitarà en règim de concurrència competitiva en un cas (quantitat de «M'agrada») i per elecció aleatòria en l'altre.  
2. El Servei de Mobilitat Urbana, actuant com a Secretaria Tècnica dels premis, organitzarà les imatges a través de l'aplicació Easypromos, les validarà i emetrà dictamen indicant la llista ordenada dels deu estudiants voluntaris que més quantitat de «M'agrada» hagen aconseguit tindre i dels deu estudiants guanyadors triats de forma aleatòria.  
  
  
3. El director general d'Obres Públiques, Transport i Mobilitat, per delegació de la consellera d'Habitatge, Obres Públiques i Vertebració del Territori, resoldrà l'adjudicació dels premis atenent el dictamen de la Secretaria Tècnica dels premis, i motivant la decisió que se separe d'aquest, en un termini no superior a tres mesos comptats des de l'endemà del 22 de setembre de 2018, data de celebració del Dia sense cotxes, indicarà el lloc, el dia i l'hora de lliurament dels premis, i ordenarà notificar-los i donar-ne publicitat. La resolució que es dicte posarà fi a la via administrativa.  
  
  
ANNEX II  
Bases de la convocatòria  
Premis «Hui descansa el cotxe» per a aules  
  
Primera. Objecte de la convocatòria  
És objecte d'aquesta convocatòria l'atorgament de premis associats a la iniciativa «Hui descansa el cotxe» per a les aules dels centres educatius més actius i compromesos amb aquesta.  
  
Segona. Participants   
Podran participar en aquesta convocatòria les classes de centres educatius de secundària, batxillerat i formació professional de la Comunitat Valenciana amb alumnes de catorze anys o més a través dels professors coordinadors de l'acció que aquests centres hagen designat a aquest efecte.  
  
Tercera. Normativa aplicable i acceptació de les bases  
1. Seran aplicables les presents bases reguladores d'aquesta convocatòria; la Llei 11/2007, de 22 de juny, d'accés electrònic dels ciutadans als serveis públics; el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana, i la Llei 39/2015, d'1 d'octubre, del procediment administratiu comú de les administracions públiques.  
  
2. L'enviament d'imatges a l'adreça de correu electrònic fquxlhhwukdniojdfm@fom.vr per a optar a aquests premis implica la plena acceptació pels que ho fan de les bases per les quals es regeix aquesta convocatòria.  
  
Quarta. Procediment de participació  
1. Per a concursar, els professors designats pels centres educatius hauran de recollir les imatges d'almenys cinc alumnes de la seua aula que hagen participat en els premis «Hui descansa el cotxe» per a joves. Amb elles elaboraran un collage que donarà una idea dels valors de la campanya que hauran reflectit els alumnes en les seues fotografies.  
2. El docent coordinador de l'acció haurà d'enviar cada collage al correu electrònic fwtyjdycgurjouapwc@gnb.fs indicant el seu nom i cognoms, la classe, el curs que concursa i el centre educatiu al qual pertany.  
3. No és una condició implícita per a participar, però es convida a promocionar l'acció en tot el centre, penjant el cartell de la campanya «Hui descansa el cotxe» en els punts més visibles del centre. Així com pujar el collage en qüestió a les pròpies xarxes socials del centre amb l'etiqueta #Huidescansaelcotxe per a donar a conéixer a tothom que el dia 22 de setembre és el Dia Europeu Sense Cotxes.  
4. Cada centre pot participar amb tants collages com aules del centre vulguen adherir-se a la iniciativa, però només rebrà un premi. Això significa que si dos o més collages enviats pel mateix centre educatiu són inicialment mereixedors de guardó, el centre rebrà el premi de major importància o rang dins del quadre que figura en aquestes bases.  
5. El collage que incloga més fotografies, és a dir, la classe en la qual hagen participat més alumnes, guanyarà un televisor. En cas d'empat, es resoldrà per sorteig mitjançant l'aplicació Easypromos. Entre la resta de collages que tinguen cinc o més fotografies es realitzarà un sorteig on es triaran aleatòriament els guanyadors a través de l'aplicació Easypromos. Els guanyadors seran informats a través del correu electrònic facilitat pel coordinador quan va enviar el collage. Si transcorreguts quinze dies des de la finalització del concurs no s'aconsegueix contactar amb els guanyadors, s'assignarà el premi als suplents donats per l'aplicació informàtica.  
6. Els participants en el concurs cedeixen a la Conselleria d'Habitatge, Obres Públiques i Vertebració del Territori tots els drets de propietat intel·lectual, existents o que es puguen derivar de les fotografies i collages, amb motiu de la seua participació en aquest concurs. La Conselleria d'Habitatge, Obres Públiques i Vertebració del Territori podrà utilitzar lliurement aquestes imatges per a promocionar la mobilitat sostenible en la seua pàgina web, així com en altres publicacions, tant en línia com fora de línia. Els collages guanyadors seran publicats en el compte d'Instagram de la ylaigexo @saftzpxzzvruesrdpu.  
7. La Conselleria d'Habitatge, Obres Públiques i Vertebració del Territori es reserva la possibilitat de rebutjar la participació dels concursants les dades dels quals no estiguen completes o les contribucions dels quals no complisquen els requisits per a concursar. També es reserva el dret a efectuar canvis que redunden en la bona fi del concurs, quan concórrega una causa justa o motius de força major que impedisquen portar-lo a terme en la forma descrita en aquestes bases.  
  
Cinquena. Terminis  
El termini de l'enviament del collage començarà el dia 12 de setembre a les 00.00 hores i finalitzarà el dia 30 de setembre de 2018 a les 23.59 hores.  
  
Sexta. Premis  
1. El concurs «Hui descansa el cotxe» per a aules tindrà quatre guanyadors, el primer premi s'entregarà al collage amb més fotografies i la resta de premis s'entregaran aleatòriament entre els collages presentats que tinguen cinc fotografies o més. Els premis consistiran en un diploma i articles que el patrocinador posarà a la disposició dels centres guanyadors, la llista classificada dels quals per ordre és la següent:  
   
1r. 1 televisor Hisense H43N5300  
2n. 1 palet de material de papereria + 5 pilotes de bàsquet + 5 pilotes de futbol sala + 5 pilotes d'handbol + 5 pilotes de voleibol  
3r. 1 palet de material de papereria + 3 pilotes de bàsquet + 3 pilotes de futbol sala + 3 pilotes d'handbol + 3 pilotes de voleibol  
4t. 1 palet de material de papereria + 2 pilotes de bàsquet + 2 pilotes de futbol sala + 2 pilotes d'handbol + 2 pilotes de voleibol  
  
  
2. Els premis dels patrocinadors, que són en espècie, no seran canviables en metàl·lic, no suposen desemborsament per a la hisenda de l'Administració pública i s'entreguen en virtut de contracte de patrocini formalitzat entre la Conselleria d'Habitatge, Obres Públiques i Vertebració del Territori i aquests patrocinadors. Els premis no seran intercanviables i s'entregaran segons la posició dels guanyadors.  
  
Setena. Valoració i resolució dels premis  
1. El procediment per a la concessió dels premis es tramitarà per selecció aleatòria entre les candidatures presentades.  
2. El Servei de Mobilitat Urbana, actuant com a secretaria tècnica dels premis, organitzarà les fotografies, les validarà i emetrà dictamen pujant els collages a un apartat de la web i al bttvzz @ydsvewmaablaavwgnc i realitzant el sorteig a través d'una plataforma web.  
  
3. El director general d'Obres Públiques, Transport i Mobilitat, per delegació de la consellera d'Habitatge, Obres Públiques i Vertebració del Territori, resoldrà l'adjudicació dels premis atenent el dictamen de la secretaria tècnica dels premis, i motivant la decisió que se separe d'aquest, en un termini no superior a tres mesos comptats des de l'endemà del 22 de setembre de 2018, data de celebració del Dia Sense Cotxes, indicarà el lloc, el dia i l'hora de lliurament dels premis, i ordenarà notificar-los i donar-ne publicitat. La resolució que es dicte posarà fi a la via administrativa.